**Бюджет, экономика, өнеркәсіп және кәсіпкерлік**

**мәселелері жөніндегі тұрақты комиссияның**

**қорытындысы**

**Нұр-Сұлтан қаласы 2021 жылғы 15 желтоқсан**

**Құрметті депутаттар және шақырылғандар!**

Нұр-Сұлтан қаласы бюджетінің жобасы Қазақстан Республикасы Бюджет кодексінің талаптарына сәйкес және Нұр-Сұлтан қаласының бес жылдық кезеңге (2022-2026 жылдарға) арналған әлеуметтік-экономикалық даму болжамы негізінде әзірленді.

Әлемдік короновирус пандемиясына қарамастан, астананың жергілікті атқарушы органының ақпаратына сәйкес, қаланың 2021 жылғы 9 айдағы әлеуметтік-экономикалық даму қорытындылары тұрақты экономикалық өсу беталысын көрсетеді.

Астананың дамуын көрсететін негізгі индикатор жалпы өңірлік өнім болып табылады, оның көлемі 2021 жылдың І жартыжылдығында 3 210,9 млрд.теңгені құрап, 2020 жылдың тиісті кезеңіне қарағанда 5,1% - ға өсті. Өңірдің ЖІӨ-дегі үлесі – 10,0%.

 Есепті кезеңде құрылыс жұмыстарының көлемі 399,3 млрд.теңгені немесе 2020 жылдың деңгейіне 106,8%-ды құрады. 2 068,5 мың шаршы метр тұрғын үй пайдалануға берілді, бұл 2020 жылдың көрсеткішінен 11,0% - ға жоғары.

 2020 жылдың II тоқсанында жұмыссыздық деңгейі 4,6%-ды құрады. Ағымдағы кезеңде 23 681 жаңа жұмыс орны құрылды.

Әлемдік коронавирустық пандемияға байланысты 2021 жылға жылдық инфляция 4-6% деңгейінде болжануда. Инфляция бойынша орта мерзімді бағдар 3-4% деңгейінде белгіленген, оған 2026 жылға қарай қол жеткізу жоспарланып отыр.

Қазақстан Республикасы Бюджет кодексінің 78-бабына сәйкес, тиісті жылдарға арналған астана бюджетінің жобасы қалалық мәслихаттың бейінді тұрақты комиссияларының отырыстарында, сондай-ақ қалалық мәслихаттың тұрақты комиссияларының және "Nur Otan" партиясы депутаттық фракциясының бірлескен отырысында талданды және жан-жақты талқыланды, олардың нәтижелері бойынша депутаттар көтерген барлық проблемалық мәселелер, сондай-ақ бюджеттік бағдарламалар әкімшілерінің қосымша қажеттілігі астана әкімдігіне қарап, тиісті шаралар қабылдау үшін жіберілді.

Қалалық мәслихаттың тұрақты комиссияларының отырыстарында қаралған қосымша қажеттілікті Нұр-Сұлтан қаласы әкімдігі келесі бюджеттік бағдарламалар әкімшілері бөлінісінде қолдады:

 Жастар саясаты мәселелері басқармасына 414 197,0 мың теңге сомада;

 Жұмыспен қамту және әлеуметтік қорғау басқармасына 472 845 мың теңге сомада;

 Мәдениет басқармасына 13 741 005 мың теңге сомада;

 Дене шынықтыру және спорт басқармасына - 4 027 900 мың теңге.

Бұл ретте, Нұр-Сұлтан қаласының Полиция департаменті бойынша 7 248,0 млн.теңге сомада қосымша қажеттілік бюджеттің кіріс бөлігін атқару және ұлғайту шартымен 2022 жылы бюджетті нақтылау барысында қаралатын болады.

2022-2024 жылдарға арналған бюджет жобасын талқылау кезінде қалалық мәслихат депутаттары Нұр-Сұлтан қаласы бойынша Полиция және Төтенше жағдайлар департаменттер мекемелерінің кейбір ғимараттары апатты жағдайда екенін ескере отырып, материалдық-техникалық қамтамасыз ету мәселелері бойынша бірқатар проблемалық мәселелерді көтерді, аталған департаменттер қызметкерлерінің көпшілігі жалақысының төмен болуына байланысты күрделі материалдық жағдайда, бұл ретте жоғарыда аталған департаменттердің қызметкерлері біздің қала халқының тыныштығы мен қауіпсіздігін қамтамасыз етіп отыр. Сондай-ақ, жергілікті бюджеттен, мысалы, көгалдандыруға, ғимараттар (мектептер, дене шынықтыру-сауықтыру кешендері) салуға, "Қазақстан" спорт сарайын қайта жаңартуға бағытталған ірі ақшалай шығындарға қатысты мәселелер көтерілді.

2021 жыл бойы депутаттар осы және басқа да мәселелерді тұрақты комиссиялардың отырыстарында бірнеше рет көтерді және қаланың шеткі аудандарының проблемалары (жолдардың, жарықтандырудың, медициналық және спорттық мекемелердің болмауы, қалалық қоғамдық көліктің тұрақты жүргізілмеуі), мемлекеттік-жекешелік әріптестік жөніндегі жобаларды іске асыру және дамыту, әлеуметтік объектілер мен тұрғын үй құрылысы объектілерін салу сапасы жөніндегі мәселелер және басқа да мәселелер жүйелі сипатқа ие екенін атап өтуге болады.

Мемлекеттік-жекешелік әріптестік бойынша жобаларды іске асыру кезінде мемлекеттік әріптестер – астана әкімдігінің тиісті атқарушы органдары тиісті деңгейде жұмыс жүргізбейтінін, олардың тарапынан жергілікті МЖӘ жобаларын іске асыру бойынша ақпаратты меңгеру, бақылау жоқ екенін атап өткен жөн.

 Қазіргі уақытта әлеуметтік объектілер мен тұрғын үй құрылысы объектілерін салу кезінде белгіленген талаптардың бұзылуы салдарынан ақаулар мен кемшіліктерді жоюға жергілікті бюджеттен қосымша ақша қаражатын бөлу талап етіледі, бұл бюджет қаражатының тиімсіз пайдаланылғанын көрсетеді.

 Сондай-ақ, бюджет қаражатын ұтымсыз пайдалануға рұқсат берілмеген жерлердегі қоқыс үйінділерінің пайда болуы дәлел бола алады, оларды жоюға да жергілікті бюджеттен қаражат жұмсалады.

 Сонымен қатар, бюджет қаражатын тиімді жұмсау мақсатында астананың жасыл желектеріне түгендеу, паспорттау жүргізу мәселесін шешу қажет.

 Мәслихат депутаттарының бастамасы бойынша қаланың денсаулық сақтау, полиция қызметтері сияқты бағыттары, төтенше жағдайлар бойынша, сондай-ақ астананың тұрғын үй алаптарының бірін дамыту бағыттары бойынша 2022-2024 жылдарға арналған іс-шаралар жоспарлары әзірленіп, бекітілді, іс-шараларды жүзеге асыру барысында қаржылық шығындарды талап ететін денсаулық сақтау, қылмысқа қарсы күрес, астанада қоғамдық құқықтық тәртіп пен қауіпсіздікті қамтамасыз ету, астанада төтенше жағдайларға ден қоюға дайындықты жоғарылату, "Оңтүстік-Шығыс" тұрғын алабын дамыту проблемалық мәселелері шешілуге жатады. Алдағы уақытта басқа бағыттар бойынша іс-шаралар жоспарлары қабылданатын болады.

 Жоғарыда баяндалғанды ескере отырып, бағдарлама әкімшілерінен астана бюджетінің жобасын талқылау барысында астана тұрғындары көтерген және қалалық мәслихат депутаттары айтқан барлық проблемалық мәселелерді бақылауға алуды және оларды оң шешу үшін барлық шараларды қабылдауды сұраймын.

Біздің ортақ мақсатымыз бюджет қаражатын тиімді пайдалану, шешімдер қабылдауға білікті тұрғыда қарау, бюджеттік бағдарламаларды жоспарлау мен іске асыруға неғұрлым жауапты көзқарас болуы тиіс.

Мемлекеттік мекемелердің басшыларына бюджеттік өтінімдерді неғұрлым сапалы және тиімді жоспарлауды, заңнамалық актілерді зерделеуді ұсыну қажет деп санаймын. Бюджет тәртібі мен бюджет қаражатын жұмсау тиімділігі ақша қаражатын игерудің негізгі факторы болуы тиіс.

**Құрметті депутаттар және шақырылғандар!**

Ұсынылған бюджет жобасында астананы дамытудың барлық негізгі аспектілері ескерілген және ол әлеуметтік-экономикалық даму болжамына және Нұр-Сұлтан қаласын дамыту бағдарламасына толық сәйкес келеді.

Жалпы, Нұр-Сұлтан қаласының 2022-2024 жылдарға арналған бюджетінің жобасын мақұлдаймыз және оны бекітуді ұсынамыз. Бюджетті атқару барысында депутаттар көтерген проблемалық мәселелерді ескеруді және оларды бюджетті алдағы нақтылау кезінде енгізуді сұраймыз.

Астана бюджетінің жобасын талқылауға белсенді қатысқаны үшін барлық депутаттарға алғысымды білдіргім келеді.

Бюджеттік бағдарламалар әкімшілеріне бюджетті атқаруда және бюджет процесін одан әрі жақсартуда табыс тілеймін.

Назарларыңызға рақмет.